Irene (penyanyi)

Bae Joo-hyun (lahir 29 Mac 1991), dikenali secara profesional sebagai Irene, ialah seorang penyanyi, pelakon dan pengacara wanita Korea Selatan. Beliau merupakan ahli dan ketua kumpulan wanita Korea Selatan, Red Velvet.

Kehidupan awal
Irene lahir dengan nama Bae Joo-hyun pada 29 Mac 1991 di Daegu, Korea Selatan. Beliau menghadiri Sekolah Tinggi Haknam di Daegu. Beliau menyertai SM Entertainment pada tahun 2009 dan berlatih selama lima tahun.

Kerjaya

2013–2014
Pada bulan Disember 2013, Irene merupakan salah seorang pelatih yang diperkenalkan sebagai ahli kumpulan pra-debut S.M. Entertainment, SM Rookies bersama Lami dan ahli semasa NCT, Jaehyun. Beliau juga muncul di dalam video muzik Henry Lau untuk lagu "1-4-3" beberapa bulan sebelum itu.

Pada 1 Ogos 2014, Irene membuat debut rasmi sebagai ahli Red Velvet dan juga menjadi ketua kumpulan tersebut. Pada bulan November, beliau muncul di dalam video muzik Kyuhyun untuk lagu "At Gwanghwamun".

2015–sekarang
Bermula bulan Mei 2015 sehingga Jun 2016, Irene mengacarakan rancangan muzik Music Bank bersama Park Bo-gum. Pada bulan Julai 2016, Irene membuat penampilan lakonan pertama beliau di dalam drama web Women at a Game Company sebagai watak utama wanita. Pada 14 Oktober, Irene menjadi pengacara rancangan fesyen OnStyle, Laundry Day. Pada bulan yang sama, beliau menjadi ahli panel rancangan KBS, Trick & True bersama Wendy.

Filemografi

Filem

Drama

Pengacara

Anugerah dan pencalonan

Rujukan

Pautan luar

Laman sesawang rasmi Red Velvet 

Kelahiran 1991
Orang hidup
Penyanyi wanita Korea Selatan
Pelakon wanita Korea Selatan
Ahli Red Velvet